cyanic-selkie/wikianc huggingface dataset:
Ngāi Tahu
Historia
Vuonna 1986 maakaupoista valitettiin Waitangin sopimuksen komissiolle. Sopimukseen kruunun kanssa päästiin lopulta 1996, kun parlamentti hyväksyi Ngāi Tahu lain. Tämä oli ensimmäinen kerta, kun heimo tunnustettiin poliittisena ryhmänä Uudessa-Seelannissa. Vuonna 2006 Ngāi Tahuja oli 49 185, mikä teki heistä Uuden-Seelannin neljänneksi suurimman maoriheimon. He olivat myös alueellisesti suurin maoriheimoista. Ngāi Tahut ovat elvyttäneet perinteistä kulttuuriaan heimon yhteisillä marae-nimellä tunnettujen kokoontumistilojen rakentamisella.
An Evening with Friends at Huvila
An Evening with Friends at Huvila on vuonna 2017 ilmestynyt Amorphiksen livealbumi. Se sisältää 27. elokuuta 2016 Helsingin juhlaviikoilla Huvila-teltassa soitetun konsertin ensimmäisen osan.
Konsertin toisessa osassa yhtye soitti kokonaisuudessaan vuoden 2015 Under the Red Cloud -albumin. Koko konsertti on julkaistu 360 asteen videona yhtyeen YouTube-kanavalla.
Kokoonpano
sekä
Levoton rauha
Levoton rauha on vuonna 2009 ensiesityksensä saanut Juha Rosman ohjaama ja Mikko Viljasen käsikirjoittama televisioelokuva.
Juoni
Elokuvan juoni ja tarina sivuavat sodan loppuvaiheessa tapahtuneita, rintamakarkuruudesta syytettyjen sotilaiden teloituksia. Se kuvaa myös sodassa heroiinista riippuvaiseksi tulleiden miesten yrityksiä päästä addiktiostaan rauhan aikana.
Mainosteksti: Vuosi 1945. Nuoruutensa sodan keskellä kadottaneita miehiä harhailee ympäri maata. He koettavat saada elämästään otetta, mutta ensiksi on saatavat tilit selviksi menneiden kanssa. Poliittisten tuulten suunta muuttuu äkkiä. Totuus ja omatunto ovat myytävinä. Romantiikkakin koettaa nostaa päätään raunioissa: jos tahtoa riittää, on toivoa.
Lassi Urpilainen
Kansantarinoiden mukaan Urpilainen karkotti isonvihan aikana venäläispartion Kangaskylän Karkausmäellä. Partio oli ottanut vangiksi Pösölän talossa asuneen Lassi Urpilaisen veljen Yrjön, jota oli sitten kidutettu rahojen ja tavaroiden löytämiseksi. Lassi Urpilainen tuli apuun, kun oli saanut tiedon asiasta, mutta venäläiset ehtivät tätä ennen lähteä pakoon. Viikatteella ja karhukeihäällä aseistautunut Urpilainen ajoi heitä takaa aina Karkumäelle asti. Venäläiset olivat siihen mennessä jo päässeet Lestijärven puolelle.
Lassi Urpilainen kunnostautui myös karhunkaatajana. Hänen kerrotaan kaataneen 36 karhua elämänsä aikana.
Terrafame
Terrafame Oy on suomalainen kaivosteollisuuden yritys, joka omistaa Talvivaaran kaivoksen ja metallitehtaan Sotkamossa. Terrafame perustettiin vuonna 2015, ja se osti kaivostoiminnan vielä samana vuonna.
Suomen valtio omistaa Terrafame Oy:stä noin 71 prosenttia Suomen Malminjalostus Oy:n (entinen Terrafame Group Oy) kautta.
Historia
Kaivos on Sotkamossa lähellä Talvivaara-nimistä vaaraa sijaitseva monimetallikaivos, joka tuottaa pääasiassa nikkeliä ja sinkkiä. Talvivaarassa käytetään bioliuotusmenetelmää, jolla tavoitellaan taloudellisesti kannattavaa metallien tuotantoa malmista.
Helmikuun 10. päivänä 2017 Terrafame Group tiedotti, että kansainvälinen öljy-, mineraali- ja metallikauppaa tekevä Trafigura-konserni ja sen sijoitusrahasto Galena ostavat 15,5 prosenttia Terrafamen osakkeista ja Trafigura sitoutuu ostamaan sen koko koboltti- että nikkelituotannon sekä 80 % sinkistä seitsemän vuoden ajan. Suomen valtion omistusosuudeksi jää 84 prosenttia.
Marraskuussa 2017 Terrafame Group tiedotti Trafiguran, Galenan ja Sampo Oyj:n kanssa sovitusta uudesta, 250 miljoonan euron rahoituskokonaisuudesta Terrafamen toiminnan ylösajon loppuunsaattamisen sekä uuden akkukemikaalituotannon rahoittamiseksi. Järjestelyn myötä valtion omistusosuus yhtiössä väheni 71,2 prosenttiin.
Vuonna 2017 Terrafamen liikevaihto oli 220,0 miljoonaa euroa ja koko vuoden käyttökate 13,6 miljoonaa euroa positiivinen. Liiketulos oli 6,2 miljoonaa euroa negatiivinen.
Vuonna 2018 Terrafamen liikevaihto oli 325,8 miljoonaa euroa ja koko vuoden käyttökate oli 32,8 miljoonaa euroa positiivinen. Liiketulos oli 3,0 miljoonaa euroa positiivinen
Akkukemikaalitehdas ja työntekijämäärä
Lokakuussa 2018 Terrafame on päättänyt investoida kemikaalitehtaaseen. Investoinnin arvo on 240 miljoonaa euroa. Tehtaassa nikkelikobolttisulfidia jalostetaan litiumioniakkujen valmistuksessa käytettäviksi nikkelisulfaatiksi ja kobolttisulfaatiksi. Akkukemikaalien tuotanto aloitetaan vuoden 2021 alussa.
Vuonna 2019 Talvivaaran toimintaa jatkavan Terrafame Oy:n liikevaihto oli 310 MEUR ja yhtiön teollisuusalueella työskenteli noin 1500 työntekijää, joista kumppaniyritysten osuus oli noin puolet. Lisäksi alkuvuonna 2021 käynnistyvän akkukemikaalitehtaan henkilöstömäärän arvioidaan olevan noin 170 henkeä.
Syyskuussa 2021 Terrafamen teollisuusalueella oli työntekijöitä yhteensä noin 1 800 henkeä.
Verot
Terrafame Oy:n veroerät (mm. kiinteistö-, sähkö, polttoaine- ja arvonlisävero, palkkojen ennakonpidätykset) olivat vuonna 2019 yhteensä 24,6 miljoonaa euroa. Terrafamen Oy:n raportoima luku ei sisällä mm. kumppaniyritysten työntekijöiden (n. 750 kpl) palkoista johtuvia ennakonpidätyksiä.
Johto ja palkitseminen
Terrafame Oy:n hallituksen puheenjohtaja on Lauri Ratia ja toimitusjohtaja Joni Lukkaroinen. Suomen Malmijalostus Oy:n toimitusjohtaja on Matti Hietanen ja hallituksen puheenjohtaja Janne Känkänen (s. 1967).
Terrafame maksoi 9 hengen johtoryhmälle vuonna 2016 palkkioita 91 263 euroa.
Terrafame maksoi 10 hengen johtoryhmälle vuoden 2017 suorituksiin perustuvia tulospalkkioita yhteensä 134 985 euroa. Tästä toimitusjohtajan osuus oli 42 165 euroa. Henkilöstölle maksettiin vuonna 2017 tuotantopalkkioita 86 850 euroa sekä turvallisuuspalkkioita 732 533 euroa.
Tulevaisuus
Suomen valtio saattaa jossain vaiheessa myydä Terrafamen tai listata sen pörssiin.
Wonderful Life
”Wonderful Life” on englantilaisen synthpopduon Hurtsin Happiness-esikoisalbumilta julkaistu single. Kappale julkaistiin Isossa-Britanniassa 22. elokuuta 2010 albumin toisena singlenä ja Tanskassa 3. toukokuuta 2010 ensimmäisenä singlenä. ”Wonderful Life” pääsi singlelistalle monessa maassa, muun muassa Saksassa se oli parhaimmillaan singlelistan sijalla kaksi ja kymmenen parhaan joukossa Tanskassa, Sveitsissä ja Itävallassa.
Digital Spyn haastattelussa Hurtsin laulaja Theo Hutchcraft kertoi laulusta: ”Se pohjautuu pohjimmiltaan kahteen äärimmäisyyteen: olemisesta mies, joka haluaa tappaa itsensä, ja rakkauteen ensisilmäyksellä. Mies seisoo sillalla, aikoen hypätä, kun nainen pysäyttää hänet. He näkevät toisensa ja rakastuvat. Pohjimmiltaan nainen sanoo: ’Tule mukaani, kaikki muuttuu hyväksi.’ Laulu tarjoaa vain pätkän jonkun elämästä, joten emme tiedä mitä tapahtuu lopuksi.”
Vastaanotto
The Guardian -lehden kriitikko Paul Lester kirjoitti: ”Wonderful Life on sydäntäsärkevä tulevaisuuden klassikko. Sulje silmäsi ja kappale vie sinut mukanaan vuoteen 1987 turmeltumattomalla tuotannollaan ja melodiallaan.” BBC:n listablogin kriitikko antoi kappaleelle neljä tähteä viidestä, kutsuen sitä surulliseksi lauluksi, jolla on katkeran optimistiset sanat. City Life -lehden kriitikko Sarah Walters antoi kappaleelle kolme tähteä viidestä. Hän sanoi laulun kuulostavan 1980-luvun tuotannolta, mutta että kappaleen vastakohdat, siirtyminen synkästä säkeestä kertosäkeen iloiseen elektromusiikkiin, saavat sen kuulostamaan nykypäivän kappaleelta.
Nils Skoglund
Nils Skoglund (15. elokuuta 1906 Tukholma – 1. tammikuuta 1980 Tukholma) oli ruotsalainen uimahyppääjä ja olympiamitalisti. Hän edusti seuratasolla Stockholms KK:ta. Skoglund voitti Antwerpenin olympialaisissa 1920 hopeaa suorissa kerroshypyissä vain 14 vuoden iässä.
Nilsin veli Erik oli uimari.
Fagerströmin talo
Fagerströmin talon lisäksi samalla tontilla (Satamakatu 8) on kaksi uudempaa rakennusta: Aarne Sarvelan vuonna 1932 suunnittelema funkistyylinen asuin- ja liiketalo (Turtolan talo) sekä Heikki Tiitolan 1910-luvulla suunnittelema piharakennus (Saarisen talo). Tontin taloja ei ole suojeltu asemakaavalla, mutta Tampereen kaupungin kaavoitusyksikön mukaan ne ovat rakennustaiteellisesti ja kaupunkikuvallisesti merkittäviä.
Talonomistaja Johan Fagerström
Johan Fagerström (10. kesäkuuta 1822 Tyrväntö – 8. helmikuuta 1911 Tampere) lähti nuorena Hämeenlinnaan värjärinoppiin ja muutti sen jälkeen Tampereelle. Hän työskenteli ensin toisten palveluksessa, kunnes perusti oman värjäysliikkeen vuonna 1850. Ammattinsa ohella Fagerströmillä oli kaupungissa useita pitkäkestoisia luottamustoimia; hän kuului muun muassa kirkkoneuvostoon yli puolen vuosisadan ajan.
Vuonna 1849 Fagerström solmi avioliiton Anna Christina Kuhlbergin (1821–1911) kanssa. Molemmat olivat syntyneet Tyrvännössä. Fagerströmien perheeseen kuului myös kasvattitytär.
Fagerströmin pariskunta eli pitkäikäiseksi. Johan Fagerström kuoli 89-vuotiaana helmikuussa 1911 ja hänen leskensä 90-vuotiaana saman vuoden toukokuussa. Tamperelainen Aamulehti uutisoi kummankin poismenon. Lehti myös arvioi, että Anna Christina olisi ollut kuollessaan ”kaupunkimme wanhin asukas”.
Kaksi vuotta rakkautta
Kaksi vuotta rakkautta on suomalaisen Esko Rahkosen studioalbumi vuodelta 1997.
Ruusut
Ruusut eli aitoruusut (Rosa) on suku ruusukasvien heimossa. Sukuun kuuluu yli sata lajia. Ruusut ovat puuvartisia pensaita tai melko jäykkävartisia köynnöksiä. Ruusuja käytetään yleisesti koristekasveina. Suvusta on jalostettu runsaasti erilaisia lajikkeita koristekasvikäyttöön, joista monia käytetään leikkokukkina.
Kuvaus
Ruusut ovat piikkisiä pensaita tai köynnöksiä. Ruusujen lehdet ovat yleensä 5–15 cm pitkät ja niissä on yleisimmin 5–9 lehdykkää. Lehtien koko ja värisävyt vaihtelevat, samoin piikkien määrä ja koko.
Kukat ovat yksittäin tai kukinto on harvakukkainen huiskilo. Villiruusun kukassa on viisi terälehteä, jalostetuissa muodoissa niitä on kuitenkin usein paljon enemmän. Luonnonmuotojen värit vaihtelevat valkoisesta vaaleanpunaiseen, myös keltaisia on.
Kukkimisen jälkeen kukkapohjus kehittyy marjamaiseksi epähedelmäksi, kiulukaksi, jota sanotaan myös ruusunmarjaksi ja jonka sisällä kehittyvät pähkylät. . Ruusunmarja sisältää runsaasti C-vitamiinia.
Levinneisyys Suomessa
Suomessa suvun lajeista kasvaa luontaisena kuusi lajia; karjalanruusu, metsäruusu, koiranruusu, orjanruusu, okaruusu ja iharuusu. Näiden lisäksi kurtturuusua, juhannusruusua ja punalehtiruusua tavataan viljelykarkulaisina tai viljelyjäänteinä.
Ruusujen historiaa
Ruusuilla on monia merkityksiä ja käyttötapoja. Ensimmäiset merkit ihmisen ja ruusun yhteisestä historiasta ajoitetaan noin 2300 eaa. Eufratin ja Tigrisin alueelle. Myöhemmin on löydetty ruusuvedestä esittäviä savitauluja, ja lisäksi faaraoiden haudoissa on ollut merkkejä ruusuista.
Ruusut ovat kulkeutuneet Pohjolaan munkkien kautta, ja 1800–luvulla ruusuinnostus kasvoi huimasti. Useat suomalaisten puutarhojen ruusulajit ja lajikkeet ovat peräisin Pietarista, mutta yhden vanhimman ruusun, juhannusruusun, alkuperää ei ole saatu selville.
Ruusut symboloivat onnea, kestävää rakkautta sekä jälleensyntymistä, lisäksi sen katsotaan olevan vaikenemisen merkki. Ruusun heraldistinen symboli esiintyy vahvasti tyyliteltynä. Myös väreillä on omat merkityksensä. Orastavasta rakkaudesta kertoo vaaleanpunainen ruusu, surua ja kuolemaa symboloi puolestaan valkoinen ruusu, joka ilmentää myös toisaalta puhtautta ja viattomuutta.
Bengt Schalin on toiminut Suomessa merkittävänä ruusuvaikuttajana vuosina 1946–1957. Schalin toimi Helsingin kaupunginpuutarhurina, ja rikastutti kaupunkia istuttamalla monia pensasruusuja.
Hyötykäyttö
Ruusuja arvostetaan niiden ulkonäön ja tuoksun takia, mutta niillä on myös hyötykäyttöä. Ruusujen kiulukoissa on paljon C-vitamiinia sekä jonkin verran A-vitamiinia. Kiulukoista voi keittää soseita, mehua jne. Kiulukoiden lisäksi myös ruusujen lehdistä voi valmistaa teetä, ja ruusujen terälehdet ovat kauniita ja syötäviä koristeita. Syötäväksi sopivat puhtaissa olosuhteissa kasvaneet myrkyttämättömät kukat, kukkakauppojen varsiruusujen terälehtiä ei kannata syödä.
Kulttuurissa
Ruusu on ollut vuosisatojen ajan suosittu koristekasvi, lahjaesine ja symboli, ja ruusu on eräs merkittävimmistä kauppakukista. Se on myös yleinen kuva-aihe heraldiikassa.
Viktoriaaninen symbolismi
Viktoriaanisen "kukkien kielen" mukaan jokaisella erivärisellä ruusulla on oma symbolinen merkityksensä:
Poliittinen symbolismi
Monet sosiaalidemokraattiset ja työväenpuolueet ovat käyttäneet historiallisena tunnuksenaan tummanpunaista ruusua, esimerkiksi Ruotsin sosiaalidemokraattinen työväenpuolue sekä Norjan työväenpuolue.
Lajikkeita
thumb|Eräs vanhimmista ruusulajikkeista on 1500-luvulta asti tunnettu [[kirjoapteekkarinruusu.]] thumb|[[Harkness Roses|Harkness-kasvattamon 1980-luvulla jalostama floribundaruusulajike 'Amber Queen'.]]
Ryhmiä
Ruusulajikkeet voidaan jakaa ainakin seuraaviin ryhmiin:
Lajikkeita
Ainakin seuraaville ruusulajikkeille on annettu suomenkielinen nimi:
Taudit ja tuholaiset
Ruusujen tuholaisia ovat ainakin:
Digimon Frontier: Island of Lost Digimon
Digimon Frontier: Island of Lost Digimon on 20. heinäkuuta 2002 julkaistu seitsemäs Digimon-elokuva. Elokuvan kesto on 40 minuuttia.
Juoni
Kotemon johdattaa Takuyan ja Kojin ryhmän tapaamiseen, jossa osapuolet riitelevät syyllisestä, mikä johtaa Bearmonin, Kotemonin ja useiden Fresh-digimonien itkuihin. Valitut lapset lopettavat riidat ja digimonit johdattavat heidät Ornismonin seinämaalaukselle, joka sisältää muinaisen Digikoodin, jota Bokomon alkaa kääntämään. Rauhallinen tapaaminen päättyy Dinohyumonin ja Grizzlymonin riitaan minkä seurauksena Takuya ja Koji muuntautuvat Agunimoniksi ja KendoGarurumoniksi ja lopettavat erimielisyydet kaksikon välillä ja erottavat heidät toisistaan. Ennen suurta taistelua Darcmon pitää puheen lopullisesta taistelusta, mikä päättää sodan. Dinohyumon yrittää värvätä Agunimonin joukkoihinsa mihin hän suostuu jolloin Kotemon johdattaa Tommyn ja Junpein turvaan. Hippogriffomon pitää myös puheen sodasta ja Grizzlymon värvää Kojin joukkoihinsa jolloin Zoe ja Junpei pakenevat Bearmonin kanssa. Joukkojen valmistautuessa taisteluun muut Bokomonin avulla yrittävät tulkita seinäkirjoituksen tekstin ja saavat lopun selville samalla kun taistelu alkaa. Digimonien tappaessa toisaan Agunimon ja KendoGarurumon kehittyvät BurningGreymoniksi ja Lobomoniksi yrittäen lopettaa taistelun minkä seurauksena muut käyvät heidän kimppuunsa. Bokomonin saatua tulkittua tekstin hän saa selville että Ornismon ei ole suojelija vaan paha olento, joka karkoitettiin saarelle ja taistelujen tuomat vihat voivat elvyttää hänet. He löytävät koristeen, joka on samanlainen kuin Darcmonilla ja Hippogriffomonilla. Zoe ja Junpei ryntäävät kertomaan tiedon Takuyalle ja Kojille Tommyn ja muiden jäädessä AncientGreymonin ja AncientGarurumonin seinämaalauksen lähelle toivoen löytävänsä vastauksen kriisiin.
Taistelun raivotessa Zoe ja Junpei saavat selville kauhean salaisuuden: Darcmon ja Hippogriffomon ovat sama Digimon, koska he näkevät Darcmonin muuttuvan Hippogriffomoniksi juuri ennen heitä. He muuntautuvat Kazemoniksi ja Beetlemoniksi kaikkien huomion kiinnittämiseksi, mutta on liian myöhäistä. Darcmon kerää kaikki Fraktaalikoodit ja elvyttää Ornismonin, kun taas Tommy kehittyy Kumamoniksi lasten suojelemiseksi. Darcmon tämän jälkeen muuntautuu todelliseen muotoonsa Murmukusmoniksi ja lähettää Ornismonin valittujen lasten kimppuun. He eivät kykene vahingoittamaan kaksikkoa, ja Murmukusmon ohjaa Ornismonin AncientGreymonin ja AncientGarurumonin seinämaalauksille, jotka alkavat loistaa. Kotemon antaa elämänsä suojellakseen heitä, ja Bearmonin kyyneleet yhdessä Kotemonin uhrauksen kanssa kutsuvat AncientGreymonin ja AncientGarurumonin henget paikalle. Niiden ulkonäkö antaa valituille lapsille toisen tuulen, ja hämmennyksen seurauksena Agunimon kukistaa Murmukusmonin, ja Legendaariset Soturit voittavat Ornismonin, palauttaen rauhan maahan. Lost Island palaa Digimaailmaan ja sotaisat digimonit tekevät rauhan ja aloittavat jälleenrakentamisen. Kotemon syntyy uudelleen Digiegg-munana ja Bearmon ja Kotemon kohtaavat jälleen toisensa kyynelehtien ilosta.
Agitaatio (lääketiede)
Agitaatio (myös agitatio) tarkoittaa lääketieteessä ja psykologiassa ahdistuneisuutta, johon liittyy voimakas kehon liikkeiden levottomuus. Se voi olla myös joskus neuroleptien tai muiden lääkkeiden sivuvaikutus.
NGC 2438
pienoiskuva|NGC 2438 ja Calabash-sumu NGC 2438 on planetaarinen sumu noin 3 000 valovuoden päässä Peräkeulan tähdistössä. Sen löysi William Herschel 19. maaliskuuta 1786. NGC 2438 näyttää olevan M46:den sisällä, mutta se on todennäköisesti erillinen, koska se ei jaa M46:den radiaalista nopeutta. Tapaus on yksi esimerkki päällekkäisistä pareista, kuten NGC 2818.
Seyyed Hossein Nasr
thumb|Seyyed Hossein Nasr Seyyed Hossein Nasr on iranilainen islamilainen filosofi ja George Washington Universityn islamin tutkimuksen professori. Hän on vertailevan uskontotieteen, islamilaisen esoteerisuuden, sufilaisuuden, tieteenfilosofian ja metafysiikan oppinut.
NGC 2438
Kuvat joissa on pitkä altistuminen, näyttävät laajennetun kaksinkertaisen halon, kun taas se helpommin näkyvämpi osa ajoittuu suunnilleen silloin kun sen keskellä oleva punainen jättiläinen kuoli.
Seyyed Hossein Nasr
Nasr on kirjoittanut yli 50 teosta ja yli 500 artikkelia neljällä kielellä.
Kolbuszowan piirikunta
Kolbuszowan piirikunta on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 62 246. Piirikunta on jaettu kuuteen maalaiskuntaan, jotka ovat Cmolas, Dzikowiec, Kolbuszowa, Majdan Królewski, Niwiska sekä Raniżów ja niissä on kylien lisäksi yksi kaupunki; hallintokeskus Kolbuszowa.
Kolbuszowan piirikunnalla on yhteistä rajaa Tarnobrzegin, Stalowa Wolan, Niskon, Rzeszówin, Ropczycen-Sędziszówin ja Mielecin piirikuntien kanssa.
Kolbuszowan piirikunnan työttömyysaste oli vuoden 2018 lopussa 7,5 prosenttia. Luku on huomattavasti koko Puolan työttömyysastetta korkeampi. vasen|pienoiskuva|220px|Piirikunnan väestöpyramidi 2014. Vuoden 2019 lopussa Kolbuszowan piirikunnassa arvioitiin olevan 62 246 asukasta, joista 50,2 prosenttia naispuolisia ja 49,8 prosenttia miespuolisia. Puolan väestönlaskennassa 2011 väkiluvun laskettiin olevan 62 833 ja sen ennakoidaan vuoteen 2050 mennessä pienenevän 54 391 asukkaaseen. Alle 18-vuotiaiden arvioitiin vuoden 2019 lopussa muodostaneen 17,8 prosenttia piirikunnan väestöstä, työikäisten 63,8 prosenttia ja eläkeikäisten 18,3 prosenttia väestön keski-iän ollessa 40,5 vuotta. Elävänä syntyneiden määrä oli vuonna 2019 yhteensä 577 lasta.
Joustava ja kiteytynyt älykkyys
Joustava ja kiteytynyt älykkyys ovat englantilais-yhdysvaltalaisen psykologin Raymond Cattellin ja yhdysvaltalaisen kognitiivisen psykologin John L. Hornin kehittämän teorian mukaan ihmisen älykkyyden lajeja. Joustavalla älykkyydellä (engl. fluid intelligence) tarkoitetaan eräänlaista yleistä tiedonkäsittely- ja ongelmanratkaisukykyä, kun taas kiteytynyt älykkyys (engl. crystallized intelligence) edustaa aikaa myöten kertynyttä tietämystä. Cattellin ja Hornin mukaan nämä kaksi ulottuvuutta luonnehtivat ihmisen älyllisiä kykyjä paremmin kuin yksi yhtenäinen yleinen älykkyystekijä. Myöhemmin he laajensivat älykkyyden taksonomiansa käsittämään myös useita muita ulottuvuuksia.
Joustavaa älykkyyttä voidaan parhaiten testata sellaisilla testeillä, jotka sisältävät testintekijälle tuoretta materiaalia ja edellyttävät mahdollisimman vähän kulttuurista tietämystä. Tällaisiin testeihin liittyy usein myös aikarajoitus. Kiteytynyttä älykkyyttä taas voidaan parhaiten testata sanasto- ynnä muilla tietopohjaisilla testeillä.
Ikääntyminen, sairaudet ja vammat vaikuttavat voimakkaammin joustavaan kuin kiteytyneeseen älykkyyteen.
Niin sanotun investointiteorian (investment theory) mukaan joustavan ja kiteytyneen älykkyyden keskinäinen suhde on sellainen, että henkilö "investoi" joustavaa älykkyyttään kiteytyneen älykkyyden hankkimiseen. Siten suurempi määrä joustavaa älykkyyttä mahdollistaa suuremman määrän kiteytynyttä älykkyyttä, ja mikäli mahdollisuudet kiteytyneen älykkyyden hankkimiseen ovat samanlaiset riippumatta joustavan älykkyyden tasosta, korreloivat joustava ja kiteytynyt älykkyys voimakkaasti keskenään.
Granit Xhaka
Granit Xhaka (s. 27. syyskuuta 1992 Basel) on sveitsiläinen jalkapalloilija, joka edustaa Saksan Bundesliigassa pelaavaa Bayer Leverkusenia. Hän on pelipaikaltaan keskikenttäpelaaja.
Seurajoukkueura
Xhaka edusti juniorina FC Concordia Baselia (1997–2002) ja FC Baselia (2003–2008). Hän nousi FC Baselin kakkosjoukkueeseen kesällä 2008 ja edustusjoukkueeseen kesällä 2010. Xhaka voitti seurassa Sveitsin-mestaruuden kahdesti peräkkäin – kausina 2010–2011 ja 2011–2012 sekä Sveitsin cupin kaudella 2011–2012. Kesällä 2012 Saksan Bundesliigan Borussia Mönchengladbach hankki hänet 8,5 miljoonalla eurolla. Hän pelasi seurassa neljän kauden aikana 108 bundesliigaottelua, joissa teki kuusi maalia.
Xhaka siirtyi Englannin Valioliigan Arsenaliin 45 miljoonan euron siirtosummalla kesällä 2016. Hän pelasi viisi ottelua Arsenalin voittaessa FA Cupin 2017. Hän voitti samana vuonna myös FA Community Shieldin. Hän oli mukana tappiollisessa Eurooppa-liigan loppuottelussa 2019. Hän pelasi kaikissa kuudessa ottelussa Arsenalin voittaessa FA Cupin 2020. Hän voitti samana vuonna myös Community Shieldin. Kaudeen 2022–2023 loppuun mennessä hän on pelannut Arsenalissa 225 liigaottelua ja tehnyt 17 sekä syöttänyt 24 maalia.
Maajoukkueura
Xhaka edusti Sveitsiä kaikissa juniori-ikäluokissa alle 17-vuotiaista alle 21-vuotiaisiin ja voitti alle 17-vuotiaiden maailmanmestaruuden Nigeriassa 2009. Hän pelasi turnauksen kaikki seitsemän ottelua. Hän pelasi neljä ottelua Sveitsin saavuttaessa hopeaa alle 21-vuotiaiden EM-kilpailuissa 2011.
A-maajoukkueessa Xhaka teki ensiesiintymisensä EM-karsintaottelussa Englantia vastaan kesäkuussa 2011. Ensimmäisen maaottelumaalinsa hän teki Luxemburgia vastaan saman vuoden marraskuussa. Xhaka pelasi MM-kilpailuissa 2014, EM-kilpailuissa 2016 ja MM-kilpailuissa 2018 Sveitsin kaikki ottelut. Molemmissa MM-turnauksissa hän teki yhden maalin. Hän on toiminut Sveitsin joukkueen kapteenina vuoden 2018 loppupuolelta lähtien. Kesän 2021 EM-kilpailuissa hän pelasi neljä ensimmäistä ottelua ja oli puolivälierästä pois pelikiellon vuoksi. Hän pelasi täyden ajan Sveitsin kaikissa neljässä ottelussa MM-kilpailuissa 2022.
Muuta
Xhaka valittiin Sveitsin vuoden jalkapalloilijaksi 2017.
Myös Xhakan vanhempi veli Taulant Xhaka (s. 1991) on ammattilaisjalkapalloilija.
Saavutukset
Basel: Arsenal
Sveitsin maajoukkue:
Mário Silva
Mário Manuel da Silva (s. 23. heinäkuuta 1961 Madina do Boe, Guinea-Bissau) on portugalilainen entinen yleisurheilija, joka kilpaili keskimatkojen juoksussa. Hän edusti seuratasolla Sporting Lissabonia ja Sporting de Bragaa. Silva voitti 1 500 metrillä pronssia sekä sisäratojen MM-kisoista 1991 että EM-kisoista 1990. Hän osallistui olympialaisiin kahdesti, vuosina 1988 ja 1992. Silva ei päässyt 1 500 metrillä finaaliin saakka Barcelonan kisoissa 1992, mutta oli samalla matkalla yhdeksäs Soulin olympialaisissa 1988.
Silva voitti yhteensä kymmenen maansa mestaruutta vuosina 1984–1993. Mestaruuksista viisi tuli ulko- ja viisi sisäradoilta.
Ennätykset
Lähde: IAAF
North Hollywoodin pankkiryöstö
pienois|upright=0.7|Emil Mătăsăreanu pienois|upright=0.7|Larry Eugene Phillips, Jr. North Hollywoodin pankkiryöstö oli 28. helmikuuta 1997 tapahtunut pankkiryöstö North Hollywoodin kaupunginosassa Los Angelesissa. Ryöstö päätyi lopulta lähes tunnin mittaiseen laukaustenvaihtoon poliisin ja ryöstäjien välillä ennen kuin molemmat ryöstäjät kuolivat poliisin luoteihin.
Vuonna 2003 julkaistiin North Hollywoodin tapahtumiin perustuva elokuva 44 minuuttia (44 Minutes: The North Hollywood Shoot-Out).
Taustaa
Larry Eugene Phillips, Jr (s. 20. syyskuuta 1970) ja Emil Decebal Mătăsăreanu (s. 19. heinäkuuta 1966) olivat ennen North Hollywoodin ryöstöä ryöstäneet pankin kahdesti San Fernandossa maaliskuussa 1996. He saivat ryöstöistä lempinimen ”AK-47 bandits”. Tätä ennen heidät oli tuomittu vuonna 1993 laittomien aseiden hallussapidosta sadan päivän vankeusrangaistukseen.
Ryöstö
Aamulla 28. helmikuuta 1997 Larry Eugene Phillips, Jr ja Emil Decebal Mătăsăreanu pysäköivät autonsa Bank of American parkkipaikalle hieman ennen pankin avautumista. He ottivat autossaan lihaksia rentouttavaa lääkeainetta. Kummallakin miehellä oli päällään raskas, koko vartalon peittävä panssarointi. Pankin avauduttua kello 9.17 miehet kävelivät sisälle naamioituneina ja raskaasti aseistautuneina. Kadulla partioinut LAPD:n poliisi kuitenkin huomasi miehet näiden kävellessä autoltaan pankkiin ja ilmoitti asiasta välittömästi poliisiradioon. Samaan aikaan pankissa Phillips ja Mătăsăreanu ampuivat laittomasti sarjatulitoimisksi muutetuilla AK-47-kivääreillään pankin kattoon sekä seinille ja käskivät kaikki pankissa olleet ihmiset lattialle. Phillips pakotti pankinjohtajan avaamaan holvin. Holvissa ei kuitenkaan ollut niin paljon rahaa kuin Phillips oli kuvitellut, ja hän vaati pankinjohtajaa antamaan loputkin rahat. Rahoja ei kuitenkaan ollut pankissa enempää. Samaan aikaan LAPD piiritti pankkirakennusta.
Ampumavälikohtaus poliisien kanssa
Kello 9.24 ryöstäjät astuivat ulos pankista saaliinaan 303 305 dollaria, mikä oli alle puolet siitä mitä he olivat odottaneet saavansa. Pankin ulkopuolella he ampuivat sattumanvaraisesti ”kaikkea mikä liikkui”. Ryöstäjät haavoittivat yhtä siviiliä ja poliisia ennen kuin saivat itse ensimmäistäkään osumaa. Tuolloin poliisiakatemiasta vasta kaksi kuukautta ennen tapahtumahetkeä valmistunut poliisi James Zboravan onnistui ampumaan Phillipsiä pumppuhaulikolla kadun toiselta puolelta, mutta Phillipsin luotiliivien ansiosta haulit eivät vahingoittaneet häntä. Poliisien omat luotiliivit olivat puolestaan suunniteltu suojaamaan poliiseja vain pienikaliiberisilta aseilta, eikä niistä ollut mitään vastusta ryöstäjien käyttämille kiväärinluodeille. Phillipsin saatua osuman hän ampui takaisin kohti Zboravania, joka haavoittui.
Tapausta pidettiin ensin normaalina ryöstönä ja poliisikeskuksessa luultiin haavoittuneita olleen vain yksi. Toisen haavoittuneen poliisin jälkeen keskuksessa tuolloin toiminut Tonja Bellard kysyi montako poliisia todellisuudessa oli haavoittunut ja sai Zboravanilta vastauksen "enemmän kuin yksi, enemmän kuin yksi!".
Kadun toisella puolella haavoittunut poliisi Zboravan siirtyi yhdessä paikalla olleen, ilman luotiliivejä toimineen etsivä John Krulacin kanssa parempaan suojaan autojen taakse. Tässä tilanteessa myös Krulac haavoittui ryöstäjien luodeista. Vaikka kumpaakin ryöstäjää onnistuttiin ampumaan useita kertoja niin käsiaseilla kuin haulikoillakin, he eivät vahvojen luotiliiviensä ansiosta loukkaantuneet lainkaan.
Kello 9.25 viisi poliisia ja kaksi sivullista oli haavoittunut ryöstäjien luodeista. Tuolloin eräs poliiseista teki pyynnön poliisin SWAT-erikoisjoukkueen lähettämisestä paikalle. Ensimmäiset SWAT-yksikön jäsenet saapuivat paikalle kello 9.42, 18 minuuttia ammuskelun alettua. Heillä oli käytössään AR-15-kiväärit ja partiopoliiseja vahvemmat suojavarusteet. Luotiliiviensä alla SWAT-poliiseilla oli urheilushortsit ja jalassa lenkkitossut, sillä yksikkö oli ollut urheiluharjoituksessa saadessaan hälytyksen. Alueella haavoittui vielä lisää poliiseja, mutta lääkintäjoukot eivät päässeet heidän luokseen. Zboravan ja Krulac pääsivät kuitenkin takaisin kadun toiselle puolelle, jossa sijaitsi lääkäri Jorge Montesin vastaanotto. Montes pysäytti Zboravan ja Krulacin verenvuodon.
Kello 9.30 paikalle saapui yhä lisää yksiköitä, ja tuolloin paikalla oli jo yli 350 poliisia. Samaan aikaan Mătăsăreanu laski rahasäkin maahan ja siirtyi ryöstäjien pakoautoon hakemaan uuden automaattiaseen. Samaan aikaan Phillips alkoi ampua pankin yläpuolella lentäneitä uutis- ja poliisihelikoptereita kohti tekemättä niille kuitenkaan suurempaa vahinkoa. Poliisit alkoivat samalla hakea haavoittuneita tulilinjalta siirtämällä heitä poliisiautojen mukana suojaan. Monien muiden poliisien tapaan myös Zboravan ja Krulac saatiin toimitettua sairaalaan.
Koska poliisien omat aseet eivät riittäneet haavoittamaan ryöstäjiä, yksi poliiseista kävi hakemassa läheisestä asekaupasta poliiseille itselataavia AR-15-kiväärejä. Poliisit eivät kuitenkaan ehtineet käyttää näitä aseita, sillä tilanne oli jo ohi, kun ne saatiin paikalle. Kello 9.48 SWAT pääsi etenemään alueelle. Samalla poliisi otti käyttöön pankin oman panssariauton, jonka suojissa se haki lisää loukkaantuneita poliiseja alueelta.
Ryöstäjien kuolema
SWATin tullessa paikalle toinen ryöstäjistä, Mătăsăreanu, ajoi miesten pakoautoa hiljalleen pois pankin parkkipaikalta samalla kun Phillips ampui auton suojissa kohti poliisia. Kello 9.52 Phillips siirtyi kadun varressa olleen rekan suojiin, jossa hänen kiväärinsä hetkeä myöhemmin jumittui. Hän ei yrittänyt poistaa hylsyä joka oli jäänyt luistin ja kaasumännän väliin. Phillips heitti aseensa pois ja otti esille Beretta-pistoolinsa, jolla jatkoi ampumista. Hän käveli kohti poliiseja ja ampui useita kertoja ennen kuin haavoittui saatuaan osuman käteensä, pudottaen pistoolinsa. Phillips nosti aseensa maasta ja ampui itseään leukaan, mahdollisesti vahingossa tai yrittäen itsemurhaa. Samalla hetkellä yksi poliiseista ampui häntä suojaliivissä olevaan rakoon ja katkaisi hänen selkäytimensä. Hän kuoli välittömästi mutta poliisit ampuivat hänen ruumistaan vielä useita kertoja.
Phillipsin jäädessä rekan luo Mătăsăreanu jatkoi matkaa pakoautollaan. Kolmen korttelin päässä pankista hän kuitenkin pysähtyi, ampui muutamia laukauksia kohti siviilejä ja yritti varastaa lava-auton siinä kuitenkaan onnistumatta. Palatessaan takaisin vanhaan pakoautoonsa Mătăsăreanu joutui tulitaisteluun SWAT-yksikön jäsenten kanssa. Lyhyen tulitaistelun jälkeen Mătăsăreanu haavoittui kuolettavasti kello 9.59.
SWAT palasi vielä Mătăsăreanun pidättämisen jälkeen pankille, koska kolmannen ryöstäjän epäiltiin pitävän pankissa olevia henkilöitä panttivankeinaan. Pankin asiakkaat olivat kuitenkin lukittautuneet holviin eikä mahdollista kolmatta ryöstäjää löytynyt. Epäilyn takia poliisi ei päästänyt lääkintäyksiköitä alueelle, minkä vuoksi Mătăsăreanu kuoli lopulta verenhukkaan.
Pankkiryöstäjät ampuivat välikohtauksen aikana yhteensä noin 1 300 laukausta, kun taas LAPD ja SWAT yli 750. Yhteensä kymmenen poliisia ja seitsemän siviiliä haavoittui tulitaistelussa, joista kaikki selvisivät hengissä. Kaikki haavoittuneet siviilit olivat pankin ulkopuolella; kukaan sisällä olleista ei haavoittunut. Larry Phillipsiä ammuttiin yhteensä 11 kertaa ja hänen kumppaniaan Emil Mătăsăreanua 29 kertaa.
Seuraukset
LAPD palkitsi vuonna 1998 yhteensä 19 poliisia LAPD:n urhoollisuusmitalilla North Hollywoodin tapahtumien seurauksena.
Tapauksen seurauksena lehdistössä syntyi keskustelua siitä, jättikö poliisi vakavasti loukkaantuneen Mătăsăreanun tarkoituksella vuotamaan kuiviin hänen saatuaan yhteensä 29 osumaa SWATin kanssa käydyssä laukaustenvaihdossa. Koska SWAT etsi alueelta vielä mahdollista kolmatta ryöstäjää, se ei suostunut päästämään lääkintähenkilöstöä Mătăsăreanun luo. Lääkintämiehet päästettiin alueelle vasta noin 70–80 minuuttia ammuskelun päättymisen jälkeen, jolloin he kävivät vain toteamassa Mătăsăreanun kuolleeksi. Mătăsăreanun perhe nosti tapauksen johdosta syytteen LAPD:tä vastaan, mutta syytteistä luovuttiin.
Łańcutin piirikunta
Łańcutin piirikunta on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 81 049. Piirikunnan ainoa kaupunkikunta on hallintokeskus Łańcut. Kuusi maalaiskuntaa ovat Białobrzegi, Czarna, Łańcut, Markowa, Rakszawa sekä Żołynia.
Łańcutin piirikunnalla on yhteistä rajaa Leżajskin, Przeworskin ja Rzeszówin piirikuntien kanssa.
Łańcutin piirikunnan pinta-alasta arviolta 20,8 prosenttia oli metsän peitossa vuonna 2018.
Łańcutin piirikunnan työttömyysaste oli vuoden 2018 lopussa 9,6 prosenttia. Luku on huomattavasti koko Puolan työttömyysastetta korkeampi. vasen|pienoiskuva|220px|Piirikunnan väestöpyramidi 2014. Vuoden 2019 lopussa Łańcutin piirikunnassa arvioitiin olevan 81 049 asukasta, joista 50,8 prosenttia naispuolisia ja 49,2 prosenttia miespuolisia. Puolan väestönlaskennassa 2011 väkiluvun laskettiin olevan 79 373 ja sen ennakoidaan vuoteen 2050 mennessä pienenevän 78 152 asukkaaseen. Alle 18-vuotiaiden arvioitiin vuoden 2019 lopussa muodostaneen 19,8 prosenttia piirikunnan väestöstä, työikäisten 60,3 prosenttia ja eläkeikäisten 19,9 prosenttia väestön keski-iän ollessa 40,4 vuotta. Elävänä syntyneiden määrä oli vuonna 2019 yhteensä 921 lasta.
Suotana
Suotana on suomalainen melodista metallimusiikkia soittava yhtye. Sen tyylilajeja ovat melodinen black metal ja - death metal. Yhtye sai alkunsa Rovaniemellä vuonna 2005 sen perustajajäsenen Ville Raution sooloprojektina, johon liittyi myöhemmin lisää muusikkoja. Nykyisin yhtyeeseen kuuluu kuusi jäsentä. Yhtyeellä on sopimus levy-yhtiö Reaper Entertainmentin kanssa, jonka kautta se julkaisi toisen kokopitkän albuminsa Land of the Ending Time 25. toukokuuta 2018.
Rekisteri (kieli)
Rekisteriltään vaihtelevia kirjoitettuja ja puhuttuja tekstilajeja ovat muun muassa sanomalehtitekstit, uskonnolliset tekstit, viralliset dokumentit, kirjallisuuden lajit, kasvokkain keskustelut, puhelinkeskustelut, väittelyt, radiolähetykset ja puheet.
Puhetilanteen muodollisuus tuo kielenkäyttöön täydempiä ääntämyksiä ja muotoja, ja samalla reduktiot, assimilaatiot ja arkikielisyydet karsiutuvat. Puhuja suunnittelee sanottavansa huolellisemmin, jolloin puhetilanteen syntaktiset rakenteet ovat lähellä yleiskielisiä normeja.
Leskon piirikunta
Leskon piirikunta on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 26 441. Piirikunta on jaettu viiteen maalaiskuntaan, jotka ovat Baligród, Cisna, Lesko, Olszanica sekä Solina ja niissä on kylien lisäksi yksi kaupunki; hallintokeskus Lesko.
Leskon piirikunta muodostettiin 1. tammikuuta 2002, mihin asti siihen nykyisin kuuluvat kunnat olivat osa Bieszczadyn piirikuntaa.
Leskon piirikunnan pinta-alasta arviolta 68,7 prosenttia oli metsän peitossa vuonna 2018.
Leskon piirikunnan työttömyysaste oli vuoden 2018 lopussa 15,8 prosenttia. Luku on huomattavasti koko Puolan työttömyysastetta korkeampi. vasen|pienoiskuva|220px|Piirikunnan väestöpyramidi 2014. Vuoden 2019 lopussa Leskon piirikunnassa arvioitiin olevan 26 441 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 26 924 ja sen ennakoidaan vuoteen 2050 mennessä pienenevän 22 037 asukkaaseen. Alle 18-vuotiaiden arvioitiin vuoden 2019 lopussa muodostaneen 16,6 prosenttia piirikunnan väestöstä, työikäisten 62 prosenttia ja eläkeikäisten 21,4 prosenttia väestön keski-iän ollessa 43,6 vuotta. Elävänä syntyneiden määrä oli vuonna 2019 yhteensä 231 lasta.
Lalah Hathaway
pienoiskuva|Lalah Hathaway vuonna 2018. Eulaulah ”Lalah” Hathaway (s. 1968) on yhdysvaltalainen rhythm and blues-, neosoul- ja jazz-laulaja.
Hathaway on kotoisin Chicagosta. Hänen isänsä on vuonna 1979 kuollut laulaja-pianisti Donny Hathaway. Hathaway opiskeli Berklee College of Musicissa, sai levytyssopimuksen Virgin Recordsilta ja julkaisi vuonna 1990 ensimmäisen albuminsa Lalah Hathawayn.
Annemieke Bouma
Annemieke Bouma (s. 12. maaliskuuta 1956) on alankomaalainen yleisurheilija, joka kilpaili korkeushypyssä. Hän edusti seuratasolla AV Haarlemia. Bouma voitti pronssia sisäratojen EM-kisoista 1975 tuloksellaan 180 senttimetriä.
Bouma voitti maansa mestaruuden kahdesti, ulkoradoilla vuonna 1974 ja sisäradoilla vuonna 1976. Hän paransi Alankomaiden ennätystä yhteensä kuusi kertaa ja seuransa ennätystä 40 kertaa.
Vernon Forrest
Vernon Forrest (12. tammikuuta 1971 Augusta, Georgia – 25. heinäkuuta 2009 Atlanta, Georgia) oli yhdysvaltalainen nyrkkeilijä.
Forrest ammuttiin kuoliaaksi 25. heinäkuuta 2009.
Elgoog
elgooG (Google takaperin kirjoitettuna) on Google-hakukoneen parodinen peilipalvelin, joka vastaa Googlea takaperin kirjoitettuna – sananmukaisesti ”peilattuna”. Sivun loi ryhmä nimeltä All Too Flat. Jotta hakukone palauttaisi haluttuja tuloksia, myös hakusanat on kirjoitettava takaperin.
Vuonna 2002 elgooG oli laajalti käytössä Kiinassa Googlen ohitustienä. Kiinalaiset ovat käyttäneet elgooG-sivua päästäkseen sivustoille, joille pääsy on Kiinassa estetty.
Kultainen liiga 2007
Vuoden 2007 Kultainen liiga on yleisurheilukilpailujen sarja, jossa kaikki kilpailut voittamalla ansaitsee osuuden miljoonan dollarin palkintopotista.
Vuonna 2007 sääntöjä muutettiin edellisestä vuodesta. Kilpailijoiden on voitettava kaikki kuusi kilpailua, jolloin he jakavat miljoonan dollarin potin. Ainoastaan mikäli kukaan ei voita kaikkia kuutta kilpailua, jaetaan viisi kilpailua voittaneiden kesken 500 000 dollaria. Voittajan on myös kilpailtava IAAF:n yleisurheilufinaalissa saadakseen palkintonsa.
Kaudella 2007 Kultaiseen liigaan osallistuvat lajit ovat miehillä 100 metrin juoksu, 1 500 metrin juoksu, 110 metrin aitajuoksu, kolmiloikka sekä keihäänheitto ja naisilla 100 metrin juoksu, 400 metrin juoksu, 100 metrin aitajuoksu, korkeushyppy ja seiväshyppy.
Osakilpailut
Kauden 2007 Kultaisen liigan kilpailut:
Bislett Games
Bislett Games järjestettiin Oslossa 15. kesäkuuta.
Miehet
Naiset
Meeting Gaz de France
Meeting Gaz de France järjestettiin Pariisissa 6. heinäkuuta.
Miehet
Naiset
Golden Gala
Golden Gala järjestettiin Roomassa 13. heinäkuuta.
Miehet
Naiset
Weltklasse Zürich
Miehet
Naiset
Memorial van Damme
Memorial van Damme järjestettiin Brysselissä 14. syyskuuta.
Miehet
Naiset
ISTAF
ISTAF järjestettiin Berliinissä 16. syyskuuta.
Miehet
Naiset
Teledildoniikka
Teledildoniikka on tekniikka, joka mahdollistaa seksilelujen tietokoneohjatun etäkäytön. Etäseksin osapuolet voivat tekniikan avulla lähettää ja vastaanottaa tuntoaistimuksia reaaliaikaisesti internetin välityksellä.
Teledildoniikka-termi esiintyi ensimmäisen kerran vuonna 1974 Ted Nelsonin teoksessa Computer Lib.
HMS Fearless (H67)
HMS Fearless (viirinumero H67) oli Britannian kuninkaallisen laivaston F-luokan hävittäjä toisessa maailmansodassa.
Valmistus
Alus tilattiin Cammell, Laird & Companyltä Birkenheadistä, missä köli laskettiin 17. maaliskuuta 1933. Alus laskettiin vesille 12. toukokuuta 1934 ja otettiin palvelukseen 22. joulukuuta.
Palvelus
Palvelukseen otettaessa alus liitettiin F-luokan hävittäjistä muodostettuun Kotilaivaston 6. hävittäjälaivueeseen, joka numeroitiin toukokuussa 1939 uudelleen 8. hävittäjälaivueeksi.
Alus liitettiin 28. kesäkuuta laivasto-osastoa perustettaessa Gibraltarille Force H, jonka mukana se jo 2. heinäkuuta osallistui Ranskan laivaston tuhoamiseen operaatio Catapultissa. Alus osallistui 6. helmikuuta 1941 Genovan pommitukseen ja 29. maaliskuuta Ranskan laivaston saattueen kaappaukseen operaatio Rationissa.
Alus upotti 18. kesäkuuta yhdessä HMS Faulknorin, HMS Foresightin ja HMS Foxhoundin kanssa sukellusvene U-138:n (36.06667°N, -7.48333°W).
Fearlessiin osui sen suojatessa heinäkuussa 1941 lentotukialus HMS Ark Royalia operaatio Substancessa Italian ilmavoimien SM79 torpedokoneesta laukaistu torpedo vasempaan kylkeen, joka aiheutti öljypalon aluksella. HMS Forester upotti myöhemmin torpedoimalla aluksen, jolla ei ollut konetehoa eikä sähköjä.
Päälliköt
Aluksen päälliköinä olivat:
Synkkä voitto
pienoiskuva|Humphrey Bogart elokuvan trailerissa. Synkkä voitto (Dark Victory) on Edmund Gouldingin ohjaama yhdysvaltalainen elokuva vuodelta 1939. Se perustuu George Brewerin ja Bertram Blochin kirjoittamaan näytelmään, jota esitettiin Broadwaylla 1934. Synkkä voitto oli ehdolla parhaan elokuvan ja Max Steiner parhaan alkuperäissävellyksen Oscar-palkinnon saajaksi. Lisäksi Bette Davis oli ehdokkaana parhaasta naispääosasta. Alkuperäisessä Broadway-versiossa pääroolin näytteli Tallulah Bankhead.
The New York Timesin kriitikot valitsivat Synkän voiton vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.
Erik Skoglund
Erikin veli Nils oli uimahyppääjä.
Wilson Kalumba
Wilson Kalumba (n. 1964 – 15. toukokuuta 2018) oli sambialainen poliitikko. Hänet valittiin vuonna 2016 maansa pääkaupungin Lusakan pormestariksi 270 151:llä äänellä. Toiseksi pormestarinvaaleissa yltänyt vastaehdokas oli Maureen Mwanawasa, joka sai 150 807 ääntä tuekseen. Kalumba kuoli 54-vuotiaana jouduttuaan äkillisesti sairaalahoitoon.
Veikko Polameri
Veikko Olavi Polameri (11. helmikuuta 1946 Helsinki – 20. elokuuta 1979 Helsinki) oli suomalainen runoilija ja japanilaisen kirjallisuuden asiantuntija ja kääntäjä. Polameri perusti kirjallisuuslehti Manifestin vuonna 1968. Hän oli naimisissa 1966–1978 kirjailija Eila Kostamon kanssa.
Natasha Lyonne
Lyonne nousi kuuluisuuteen roolistaan American Pie -elokuvasarjassa (1999–2012). Muita hänen merkittäviä roolejaan ovat pääosat elokuvissa Slums of Beverly Hills (1998) ja But I'm a Cheerleader (1999). Lyonne on entinen lapsinäyttelijä, ja teki ensiesiintymisensä kuusivuotiaana yhdysvaltalaisessa lastenohjelmassa Pee-wee's Playhouse (1986–1990).
Yksityiselämä
Lyonne on joutunut ongelmiin poliisin kanssa syyllistyttyään rattijuopumukseen Miami Beachilla elokuussa 2001, sekä uhkailtuaan ja häiriköityään naapuriaan vuonna 2004. Elokuussa 2005 hänen ilmoitettiin potevan sairaalassa hepatiitti C:tä, sydänlihastulehdusta ja ilmarintaa. Hän sai myös hoitoa heroiiniriippuvuuteensa. Vuonna 2006 oikeus määräsi Lyonnen kuntoutusklinikalle heroiiniriippuvuuden hoitoon, jonka jälkeen hän on ollut raitis.
Lyonne asuu New Yorkissa East Villagen kaupunginosassa.
Jouluristi
Jouluristit paikalliskulttuurissa
Pohjanmaalaisilla kylillä on omat jouluristinsä. Ristiin laitettavien lamppujen väri vaihtelee kylästä toiseen. Perimätiedon mukaan jouluristi sytytetään vasta jouluaattona ja palaa Nuutinpäivään asti. Risti otetaan alas vasta laskiaistiistaina.
Jouluristit ovat toimineet myös ennustamisen välineenä. Legendan mukaan kuusenhavutupsun putoaminen merkitsi sitä, että talon väestä joku kuolee tulevana vuonna. Mikäli talossa oli surua, ristiä ei pystytetty lainkaan.
Olle Kärner
Olle Kärner (s. 24. marraskuuta 1977) on virolainen suunnistaja. Seuratasolla hän edustaa suomalaista Deltaa. Aikaisemmin hän on edustanut Hämeenlinnan Suunnistajia, OK Roslagenia ja Leksands OK:ta.
Türkiye Radyo ve Televizyon Kurumu
Türkiye Radyo ve Televizyon Kurumu (TRT) on turkkilainen mediayhtiö, jonka kotipaikka sijaitsee Istanbulissa. TRT on perustettu 1. toukokuuta 1964.
Olle Kärner
Avoimissa Pohjoismaiden mestaruuskilpailuissa Notoddenissa 2005 Kärner voitti hopeaa pitkältä matkalta. Otepään EM-kilpailuissa 2006 Kärner voitti pronssia pitkältä matkalta. Samana vuonna Århusin MM-kilpailuissa Kärner sijoittui viidenneksi pitkällä matkalla.
Türkiye Radyo ve Televizyon Kurumu
Historia
TRT oli aluksi valtion omistama yleisradioyhtiö, joka sai autonomisen aseman. Sen perustamisesta säädettiin vuoden 1961 perustuslaissa. TRT aloitti televisiolähetykset vuonna 1971. Värilähetykset aloitettiin vuonna 1984, ja toinen kanava aloitti toimintansa vuonna 1986. Turkin ulkopuolella toimivat satelliittikanavat rikkoivat valtion televisiomonopolin 1990-luvulla. Niiden asema laillistettiin vuonna 1994.
Olle Kärner
Kärner voitti Jukolan viestin Deltan joukkueessa vuonna 2008.
Kanal D
Kanal D on turkkilainen televisiokanava, joka on perustettu vuonna 1993. Kanal D on Demirören Holdingin omistuksessa.
Ekoterrorismi
Ekoterrorismi eli ympäristöterrorismi tarkoittaa ympäristönsuojelun nimissä ihmisille ja/tai omaisuudelle tehtävää vahinkoa. Yhdysvaltain keskusrikospoliisi määrittelee termin "... ympäristöorientoituneen, kansallisen tason ryhmän käyttämä [väkivalta] tai uhkaama rikollisen väkivallan käyttö viattomia uhreja tai omaisuutta vastaan ympäristöpoliittisista syistä, mahdollisesti suunnattuna ulkopuoliselle yleisölle symbolisista syistä."
Ekoterrorismin voi laskea osaksi radikaalia ympäristöaktivismia. Sen toimintatapoihin voivat kuulua muun muassa sabotaasi, kansalaistottelemattomuus ja ympäristölle haitallisten tuotantovälineiden vaurioittaminen.
Yhdysvalloissa ekoterrorismista on syytetty muun muassa Eläinten vapautusrintamaa, Maan vapautusrintamaa, PETA-eläinsuojelujärjestöä sekä valaanpyyntiä vastustavaa Sea Shepherd Conservation Societya. Suomeen ekoterroristista aktivismia saapui 1990-luvulla ja maassa on tapahtunut joitakin yksittäisiä Eläinten vapautusrintaman nimissä tehtyjä iskuja. Suojelupoliisin mukaan iskuja tapahtuu harvoin eikä Suomessa voida puhua ekoterrorismin aallosta.
Natalinparsa
Natalinparsa (Asparagus densiflorus) on parsalaji, jonka lajikkeita ovat häntäparsa (A. densiflorus ’Meyeri’) ja hienohelma (A. densiflorus ’Sprengeri’). Niitä viljellään huonekasveina ja hienohelmaa myös leikkokasvina. Myös lajista on joskus käytetty nimitystä hienohelma.
Star TV
Star TV on turkkilainen televisiokanava, joka on perustettu vuonna 1989. Star TV on Doğuş Media Groupin omistuksessa.
Natalinparsa
Levinneisyys
Natalinparsa esiintyy luonnonvaraisena eteläisimmässä Afrikassa: Etelä-Afrikassa, Swazimaassa ja Lesothossa.
Cadillac (vuoden 1964 albumi)
Cadillac on brittiläisen The Renegades -yhtyeen ensimmäinen studioalbumi. Se julkaistiin 1964 albumin nimikappaleen noustua single- ja radiolistoille.
Nimikappale oli parhaimmillaan myyntilistalla toisena tammikuussa 1965. Radion "Kahdeksan kärjessä" -listalla single nousi kärkeen. "Seven Daffodils" oli niin ikään suosittu kappale. Alkuperäinen levy-yhtiö oli Scandia. Fazer-Finnlevy julkaisi 1990 CD:n, jolla ovat yhtyeen albumit "Cadillac" ja "The Renegades". Jälkimmäinen julkaistiin ensimmäisen kerran 1965. "Lucille" on Little Richardin tunnetuimpia kappaleita. Säveltäjänä hän käytti oikeata nimeään. "If I Had Someone To Dream Of" on ruotsalaisen The Shamrocks -yhtyeen kitaristi-laulaja Jimmy Lindskogin ja kosketinsoittaja Dieter Feichtingerin sävellys.
Cadillac-albumin CD-versio
Kappaleiden tekijät ovat Kim Brown, Denys Gibson, Ian Mallet ja Graham Johnson ellei mainittu.